इसके पूर्व इंग्लैंड ने चौथे दिन 260/8 से आगे खेलना शुरू किया और शमी ने पहली ही गेंद पर स्टुअर्ट ब्रॉड को रिषभ पंत के हाथों झिलवाया. सैम कुरैन 46 रन बनाकर रन आउट हुए. अश्विन की गेंद को कुरैन ठीक से खेल नहीं पाए और लेग बाई के रूप में दूसरा रन लेने के प्रयास में रन आउट हुए. उन्होंने 83 गेंदों में 6 चौकों की मदद से 46 रन बनाए. मोहम्मद शमी ने 57 रनों पर 4 विकेट लिए. ईशांत शर्मा ने 36 रनों पर 2 विकेट लिए. बुमराह और अश्विन को 1-1 विकेट मिले.